ΥΠΑΡΧΕΙ ΕΠΙΣΤΗΜΟΝΑΣ ΣΤΟ ΑΕΡΟΠΛΑΝΟ;
9 ΝΟΕ ΡΙΜΠΟΝΓΟΥΝΤ / ΣΑΝ ΝΤΙΕΓΚΟ
30 ΔΕΚ ΕΝΑΕΡΙΟΣ ΧΩΡΟΣ ΗΠΑ
ΚΑΓΙΑ
Φέρε μου εκείνον τον καφέ όταν μπορέσεις.
Γλυκιά μου, χίλια συγγνώμη.
Θα αργήσω. Έχουμε καθυστέρηση στο JFK.
Μπαμπά;
Γεια σου, ζουζουνάκι.
Βρήκα τα κουλουράκια.
Αλήθεια;
Και τα έφαγες;
-Πόσα έφαγες; -Όλα!
Μάλιστα. Η μαμά θα θύμωσε πολύ.
Είπε μια κακή λέξη.
Θα κάνουμε συμφωνία. Αν φας όλο το φαΐ σου,
θα σου φέρω ένα ολόκληρο κουτί κουλουράκια σοκολάτας.
-Απ' τα μεγάλα; -Απ' τα μεγάλα.
Μπαμπά, θα τραγουδήσουμε μαζί απόψε;
Κυβερνήτη, το πλήρωμα ετοιμάζεται για απογείωση.
Ελήφθη. Ευχαριστώ, Ντενίς.
Συγγνώμη, ζουζουνάκι.
Έχω ένα αεροπλάνο γεμάτο κόσμο που περιμένουν να τους πάω σπίτι,
αλλά θα σου τηλεφωνήσω πριν κοιμηθείς και θα τραγουδήσουμε.
Το υπόσχεσαι;
Το υπόσχομαι. Πες "γεια" στη μαμά από μένα.
-Αντίο. Σ' αγαπάω. -Σ' αγαπάω.
-Έλα. -Έλα, μωρό μου.
-Ακόμα στον αέρα; -Ναι.
-Μίλησες στην αδελφή μου; -Ναι. Όλα καλά.
Η Καμίλα προσέχει τον Ρόμπι μέχρι να σχολάσω.
Τέλεια. Προσγειώνομαι στο LAX γύρω στις 10:00, θα είμαι σπίτι μεσάνυχτα.
Θα της στείλω μήνυμα.
Εντάξει. Μου λείπεις.
-Έχω εισιτήριο Α' θέσης, ρε. -Σκατά.
-Είσαι καλά; -Τι μαλακία.
-Δεν ξέρω. -Τι εννοείς;
Μη με τρομάζεις.
-Είδε το πτώμα μου! -Μια στιγμή.
Κύριε, παρακαλώ καθίστε.
Κάποιος τρελάρας κάνει φασαρία εκεί πίσω.
Γαμώτο, αυτό μου έλειπε τώρα.
Σίγουρα δεν είναι σοβαρό.
…πτώμα στο έδαφος.
Κύριε, σας παρακαλώ.
…το γαμημένο…
Συγγνώμη, τα λέμε μετά.
Κυβερνήτη;
Πώς να βοηθήσω;
Έχουμε πρόβλημα εδώ πίσω.
Τι; Πάλι τέλειωσε το βοδινό;
Όχι. Ένας επιβάτης έχει κανονική κρίση πανικού
και τους τρομάζει όλους.
Τι; Τι κάνει;
Λέει σε όλους ότι το αεροπλάνο θα πέσει.
Μάλιστα. Θα είναι η καταιγίδα μπροστά μας.
Θα το λένε στις ειδήσεις.
Ναι, είπε κάτι για ειδήσεις.
Ριτς, πας να βοηθήσεις;
Άκου, έχει καταιγίδα πάνω απ' το Φίνιξ,
θα περάσουμε από μέσα της. Απλώς θα κουνηθούμε λίγο.
Εντάξει. Θα μιλήσεις στους επιβάτες; Θα βοηθήσει.
Ναι, εντάξει. Επίσης, έρχεται πίσω ο Ριτς.
Τέλεια. Ευχαριστώ.
ΚΥΒΕΡΝΗΤΗΣ ΠΕΡΙ
Ναι;
-Ζουζούνι. -Μπαμπά!
-Τι κάνει το κοριτσάκι μου; -Καλά είμαι, αλλά η μαμά κλαίει.
Μάλλον κάτι θα τη στεναχώρησε. Δεν πειράζει.
Είπε ότι ήσουν σε ένα πολύ μακρινό ταξίδι
και ότι θα κάνουμε πολύ καιρό να σε ξαναδούμε.
Έτσι είπε;
Νόμιζα ότι εννοούσε πως πέθανες.
Τι;
Επειδή αυτό είπαν στη Λίλι οι γονείς της όταν πέθανε ο σκύλος της.
-Όχι. -Αλλά δεν το πίστεψα.
Κυβερνήτη, ακούς την ενδοεπικοινωνία;
Κυβερνήτη.
Εντάξει, άκου, γλυκιά μου. Ο μπαμπάς δεν πέθανε.
Πες στη μαμά να με πάρει, εντάξει;
-Εντάξει. Γεια. -Γεια σου.
Κυρία μου, καθίστε.
-Μίλα μου, Ντενίς. -Μισό λεπτό.
Κάποιοι επιβάτες διαπληκτίστηκαν με τον Ριτς και τώρα τσακώνεται.
Τι έκανε λέει; Τσακώνεται; Τι εννοείς;
Κάποιοι επιβάτες επιμένουν ότι θα πέσουμε,
και του επιτέθηκαν.
Ο Ριτς;
Χτύπησε στο κεφάλι, είναι κάτω αναίσθητος.
Μια επιβάτις είναι γιατρός, τον φροντίζει.
Θα ζητήσω άδεια να προσγειωθούμε αμέσως.
Συμφωνώ, καλή ιδέα.
Ηρέμησε, Ντενίς. Όλα θα πάνε καλά.
Κυβερνήτη, η πτήση μας είναι πρώτη είδηση παντού.
Γιατί;
Λένε ότι πέσαμε κάπου κοντά στο Φίνιξ.
Μας χτύπησε κεραυνός και πέσαμε στην έρημο.
Λες να είναι η πτήση 503 που προηγείται;
Οι ειδήσεις λένε ότι είναι η 908. Εμείς, δηλαδή.
Οι επιβάτες ανησυχούν.
Κι εγώ επίσης.
Καλώ την εναέρια κυκλοφορία.
ΚΥΒΕΡΝΗΤΗΣ ΠΕΡΙ
Σάντα Φε, εδώ κυβερνήτης Πέρι, Ντέλτα Τάνγκο, πτήση 908. Λαμβάνετε;
Ναι, κυβερνήτη. Επαναλαμβάνετε αριθμό πτήσης, παρακαλώ;
Ντέλτα Τάνγκο, 908.
Συγγνώμη, μάλλον κάνετε λάθος.
Όχι, αυτό είναι το νούμερό μας.
Δεν ξέρω τι διάολο…
Θα μου επιβεβαιώσετε την άδεια χειριστή;
Εντάξει, τι συμβαίνει εκεί κάτω;
Κυκλοφόρησαν φήμες ότι το αεροπλάνο μας συνετρίβη.
Πρέπει να το διαψεύσει αμέσως η Υπηρεσία Πολιτικής Αεροπορίας.
Σάντα Φε, με λαμβάνετε;
Τι ώρα έχετε, κυβερνήτη;
21:15 ώρα Ζούλου.
Μάλιστα.
Εντάξει. Πρέπει να καλέσουμε αμέσως την αεράμυνα.
Την αεράμυνα; Τα πρακτορεία ειδήσεων καλέστε.
Αναμείνατε, κυβερνήτη.
Τι διάολο;
ΠΤΕΡΑΡΧΟΣ ΟΥΙΛΣΟΝ
Κυβερνήτη Πέρι,
εδώ πτέραρχος Ουίλσον της Πολεμικής Αεροπορίας των ΗΠΑ.
Καλησπέρα, κύριε. Φαίνεται ότι έχει γίνει κάποιο λάθος.
Όχι, δεν έχει γίνει κανένα λάθος.
-Δηλαδή; -Κυβερνήτη,
θέλω να ακούσετε πολύ προσεκτικά αυτά που θα σας πω.
Στις 21:30 το αεροσκάφος σας συνάντησε καταιγίδα κι επλήγη από κεραυνό.
Στη συνέχεια, συνετρίβη οκτώ χιλιόμετρα έξω από το Φίνιξ.
Δεν υπάρχουν επιζώντες.
Περισυλλέξαμε τη σορό σας πριν λίγα λεπτά.
Κύριε πτέραρχε,
με όλο τον σεβασμό, λέτε ανοησίες.
Η στιγμή της συντριβής ήταν προ πέντε ωρών. Για εμάς.
Για εσάς, πλήρωμα και επιβάτες,
φοβάμαι ότι θα συντριβείτε στα επόμενα δέκα λεπτά.
Πρόκειται για αστείο, έτσι;
Και πολύ αρρωστημένο.
Δεν το πιστεύει. Χρειάζομαι την ηχογράφηση.
Κυβερνήτη, λυπάμαι, αλλά πρέπει να ακούσετε κάτι.
Μέιντεϊ. Εδώ κυβερνήτης Πέρι.
Πτήση Ντέλτα Τάνγκο… Ντέλτα Τάνγκο 908.
Έχουμε απώλεια κινητήρα.
Πάρτε θέση, 583, στον 12 δεξιό. Παρακαλώ, επαναλάβατε.
-Θα πέσουμε, Τζιμ. -Το ξέρω.
Θεέ μου. Κάγια, μωρό μου, σ' αγαπάω.
Κάγια!
Λυπάμαι που έπρεπε να το ακούσετε.
Αυτοί ήμασταν εγώ και ο συγκυβερνήτης μου.
Ναι. Το ανακτήσαμε από το μαύρο κουτί που βρήκαμε.
Όχι, αυτό δεν είναι…
Είναι μάταιο να συζητάμε αν και πώς θα συμβεί.
Είναι γεγονός, κι εσείς ομιλείτε από το παρελθόν.
Αυτό… Συγγνώμη, δυσκολεύομαι πολύ να καταλάβω όσα λέτε.
Ναι, κατανοητό.
Είναι πρωτόγνωρο για όλους μας.
Εντάξει, πτέραρχε. Ευχαριστώ για την ενημέρωση.
Η καταιγίδα είναι λίγα μίλια μπροστά.
Θα εκτελέσω κάθοδο για να την αποφύγω.
Πρέπει να το προσγειώσω αμέσως.
Όχι, δεν μπορείτε.
Συγγνώμη, μπορείτε να επαναλάβετε;
Δεν μπορείτε να προσγειωθείτε.
Γιατί;
Δεν είμαι αρμόδιος να απαντήσω.
Θα σας συνδέσω με κάποιον που είναι.
Τι;
-Ο κυβερνήτης Πέρι; -Ναι, ο ίδιος.
Είμαι η δρ Ρέιτσελ Ουίτινγκ.
Καθηγήτρια Φυσικής στο Πανεπιστήμιο Κορνέλ.
Εντάξει.
Εγώ μελετώ και παρακολουθώ κβαντικές ανωμαλίες.
Δεν έχω χρόνο για τέτοια.
Μισό λεπτό.
Πάντα πιστεύαμε ότι το πολυσύμπαν ήταν μια φιλοσοφική έννοια
και όχι επιστημονική. Σήμερα, αυτό άλλαξε.
Η συνομιλία μας αυτήν τη στιγμή
επιβεβαιώνει ότι το πολυσύμπαν υπάρχει.
Ναι, σίγουρα είναι υπέροχα νέα για σας.
Σας μιλάω από μια άλλη διάσταση.
Είναι ολόιδια με τη δική σας, εκτός από μία παράμετρο: Τον χρόνο.
Κατάλαβα. Είστε στο μέλλον, είμαι στο παρελθόν.
Μπείτε, όμως, γρήγορα στο θέμα
γιατί πρέπει να προσγειωθώ πριν μου σπάσουν εδώ την πόρτα.
Το θέμα είναι ότι δεν πρέπει να προσγειωθείτε.
Ό,τι συμβαίνει στη διάστασή μας πρέπει να συμβεί στη δική σας
ώστε να διατηρηθεί η ακεραιότητα του σύμπαντος. Χωρίς εξαιρέσεις.
Πρέπει να συντριβείτε.
Καλά, αρκετά άκουσα.
Να μιλήσω πάλι στον πτέραρχο; Χρειάζομαι ένα αεροδρόμιο.
Λυπάμαι. Δεν μπορεί να σας βοηθήσει.
Τι διαφορά κάνει για σας αν σώσω 350 ζωές;
Άλλωστε, βρίσκεστε σε άλλη διάσταση.
Έχω παρατηρήσει πολλά συμβάντα σαν αυτό
τους τελευταίους μήνες.
Σας λέω ότι όποτε κάποιος αλλάζει τη συμπεριφορά του
από κλήσεις σαν αυτήν,
δημιουργείται σημαντική απόκλιση στη δομή του σύμπαντός μας
και όλοι το πληρώνουν με τη ζωή τους.
Τώρα, αν 350 άτομα ζήσουν ενώ δεν θα έπρεπε, σας διαβεβαιώ
ότι το σύμπαν θα χάσει για πάντα την ισορροπία του.
Δηλαδή;
Πιστεύουμε ότι το σύμπαν θα καταστραφεί
και το μέλλον κάθε άντρα, γυναίκας και παιδιού,
όπως και της οικογένειάς σας, θα εξαφανιστεί.
Καταλαβαίνετε τι σας λέω;
Αυτή είναι η θεωρία σας;
Θέλετε να ρίξω το αεροπλάνο, επειδή το λέει μια θεωρία;
Και η βαρύτητα θεωρία είναι, αλλά υπάρχει.
Ωραία, μπορείτε να μου το αποδείξετε;
Ότι αν προσγειωθώ, θα καταστραφεί ο κόσμος;
Δεν είμαι βέβαιη ότι μπορώ.
Συγγνώμη. Εντέλει, θα πρέπει να το πιστέψετε.
Ναι. Ποιον να πιστέψω; Εσάς;
Την επιστήμη.
Καλά. Παρακαλώ, δώστε μου πάλι τον πτέραρχο Ουίλσον. Τώρα.
Εδώ είμαι.
Ελάτε στη θέση μου. Θα ρίχνατε το αεροπλάνο;
Δεν θα κάνετε τίποτα. Απλώς κρατήστε πορεία.
Θα αναλάβει η μοίρα.
Σε πέντε λεπτά θα μας χτυπήσει κεραυνός;
Θεωρητικά.
Θα προσγειωθώ ακόμα και χωρίς αεροδρόμιο.
Όπως σας είπα, δεν θα το επιτρέψω.
Περιμένετε λίγο.
Τι συμβαίνει; Πτέραρχε;
Κυβερνήτη; Τι συμβαίνει;
Γιατί πετούν μαχητικά δίπλα μας;
Ναι, δεν μπορώ να μιλήσω τώρα.
Τζιμ. Πες μου, σε παρακαλώ, ότι θα ξαναδώ τον γιο μου.
Θεέ μου.
Τζιμ, γιατί δεν το προσγειώνεις;
Όλα θα πάνε καλά, Ντενίς. Το υπόσχομαι.
Πες στους επιβάτες να καθίσουν.
Εντάξει, θα το κάνω.
Κυβερνήτη, οι πιλότοι έχουν διαταγές να σας καταρρίψουν, αν αλλάξετε πορεία.
Νόμιζα ότι μιλάτε απ' το μέλλον.
Πώς σηκώσατε αναχαιτιστικά;
Η ίδια ανωμαλία που μου επιτρέπει να σας μιλάω,
επιτρέπει στον ελεγκτή να συνομιλεί με τα F-16 στην περιοχή σας
και έχουν ξεκάθαρες διαταγές.
Χριστέ μου.
-Δρ Ουίτινγκ, με ακούτε; -Σας ακούω.
Ας μιλήσουμε επιστημονικά. Τι πιθανότητες έχω;
Πιθανότητες; Τι εννοείτε;
Πόσο βέβαιη είστε ότι ισχύει η θεωρία σας;
Ότι αν προσγειωθώ, θα προκαλέσω το τέλος του κόσμου.
Είμαι 90% σίγουρη. Δεσμεύομαι ότι ισχύει τόσο.
Άρα, υπάρχουν 10% πιθανότητες να ξαναδώ την κόρη μου
χωρίς να διακινδυνεύσω το μέλλον του κόσμου.
Αν γνωρίζατε την κόρη μου, θα ξέρατε ότι πρέπει να το ρισκάρω.
Οι πιθανότητες είναι εναντίον σας, όπως και όλων μας.
Θα το προσγειώσω.
Τα F-16 θα σας καταρρίψουν.
Ελπίζω να έγινα κατανοητός.
Στη θέση σας δεν θα ήμουν τόσο σίγουρος.
Γιατί τώρα κάθε παιδί στο αεροπλάνο
μάλλον χαιρετάει τους πιλότους σας χαμογελώντας.
Δεν νομίζω ότι αντέχει η καρδιά τους να εκτελέσουν τις διαταγές.
Είναι εκπαιδευμένοι να τις εκτελούν τυφλά,
ανεξαρτήτως του τι νιώθουν.
Σας συμβουλεύω να κάνετε το ίδιο.
Το αεροπλάνο θα προσγειωθεί.
Αλήθεια;
Δουλειά μου είναι να κάνω το καλύτερο για επιβάτες και πλήρωμα.
Κατανοητό. Κάντε τη δουλειά σας κι εγώ θα κάνω τη δική μου.
Καλώς. Αντίο, πτέραρχε.
Εδώ κυβερνήτης Πέρι, πετάω στα αριστερά σας. Λαμβάνετε;
Εντάξει.
Ξέρω ότι με ακούτε.
Θέλω να ξέρετε ότι το αεροπλάνο μου είναι μια χαρά.
Δεν υπάρχει λόγος να μας καταρρίψετε,
ό,τι κι αν σας λέει ο διοικητής σας.
Ως πιλότος προς πιλότο, σας διαβεβαιώ πως όλα είναι εντάξει.
Θα ξεκινήσω κάθοδο, εντάξει;
Σας παρακαλώ, μη μας ρίξετε.
Έχω μια κόρη, τη λένε Κάγια.
Της υποσχέθηκα ότι απόψε θα της πάω κουλουράκια.
Δεν θέλω να αθετήσω την υπόσχεσή μου.
Εντάξει. Τέλος εκπομπής.
Ναι;
Ζουζούνι.
Μπαμπά;
Τι κάνει το κορίτσι μου;
Είμαι στο κρεβάτι, αλλά δεν μπορώ να κοιμηθώ.
Είσαι ακόμα στο αεροπλάνο;
Ναι.
Ξεκινάω κάθοδο, γι' αυτό σε πήρα.
-Δεν σου υποσχέθηκα τραγούδι; -Ναι.
Εντάξει. Έτοιμη;
Περίμενε.
Εντάξει, έτοιμη.
Σοκολατάκια καρδιές.
Σωστά.
Σ' αγαπώ, μπαμπά.
Υποτιτλισμός: Άννυ Ζερβού